Moji nonići

Niti ne znam od kuda da počnem - valjda od moga rođenja. Prvoga dana moga rođenja upoznala sam svoga djeda i baku. To je bio prvi dan da sam im izazvala smiješak na lica. Bio im je to jedan od najdražih dana u životu. Bili su jako sretni i tada su saznali da će sa mnom proživjeti mnoge avanture kroz život. I od toga dana krenula je avantura života. Moji djed, baka i ja počeli smo većinu života provoditi zajedno. Najviše bih im izazvala osmijeh na lice kada bih napravila neku smiješnu stvar ili nešto smiješno izgovorila. Ipak, nije bitno ono što bez veze izgovoriš da se neko nasmije, bitno je ono što izgovoriš iz srca da nekoj osobi to zaista znači, pogotovo starijim ljudima.

Kada djed, baka i ja idemo negdje autom uvijek im prepričam neku zgodu koja mi se dogodila ili koja se dogodila mojim roditeljima, a kada to poslušaju počnu plakati od smijeha i ne mogu se prestati smijati. U takvim trenucima ne mogu opisati osjećaj koji prevladava u meni, neki osjećaj sreće i zadovoljstva kada se netko nasmiješi i drago mu je da si to izgovorio. Proživljavajući sve te silne trenutke saznala sam da je najbitnije družiti se s djedom i bakom koliko je to god moguće jer će se uvijek nešto dogoditi u toj lijepoj, smiješnoj i zabavnoj pustolovini. Na primjer, saznala sam da oni jako vole viceve zato se uvijek potrudim pronaći neki novi vic i nasmijati ih.

Nemojte stati na put vašem smijehu s djedovima i bakama jer to samo upotpunjuje vaše živote. Nadam se da ste danas nešto korisno naučili o smijehu s vašom rodbinom.

Ivona Kolić

6.a OŠ Stoja Pula

Brijunska 5, 52100 Pula